OBČASNO PRIREJANJE KLASIČNIH IGER NA SREČO – OBVESTILO O POSTOPKU PRIDOBITVE DOVOLJENJA IN PLAČILA STROŠKOV POSTOPKA
Spremembe in dopolnitve Zakona o igrah na srečo (Uradni list RS, št. 14/11 – uradno prečiščeno besedilo, 108/12, 11/14 – popr. in 40/14 – ZIN-B; v nadaljnjem besedilu ZIS), s katerimi je bila v letu 2012 uzakonjena ukinitev Urada RS za nadzor prirejanja iger na srečo (v nadaljnjem besedilu: UNPIS), so imele za posledico tudi spremembe na področju postopkov za izdajanje dovoljenj za občasno prirejanje klasičnih iger na srečo.

Glede na to, da so se pristojnosti UNPIS, po njegovi ukinitvi, razdelile med Ministrstvo za finance in Finančno upravo Republike Slovenije v nadaljevanju pojasnjujemo kakšne so pristojnosti in postopek obeh organov v postopku pridobivanja dovoljenja za občasno prirejanje klasične igre na srečo. 
Izdaja dovoljenja za prireditev občasne klasične igre na srečo
V skladu s spremenjenimi določbami ZIS mora prireditelj, ki želi občasno prirediti klasično igro na srečo, ki se lahko priredi z dovoljenjem ministrstva za finance ( v nadaljnjem besedilu: vlagatelj), predlog za izdajo za izdajo dovoljenja za prireditev občasne klasične igre na srečo na predpisanem obrazcu, skupaj s prilogami vložiti na Ministrstvu za finance. V zvezi s predlogom za izdajo dovoljenja mora občasni prireditelj plačati naslednje stroške:
· upravna taksa za izdajo odločbe v znesku 22,60 EUR (Tar. št. 1 in 3 Zakona o upravnih taksah, Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZeIP-J, 32/16, 30/18 – ZKZaš, 189/20 – ZFRO in 44/25 – ZDOsk-1B), ki se plačajo na številko računa SI56 0110 0100 0315 637, 
· stroški postopka v znesku 83,40 EUR (Tar. št. 3 Uredbe o določitvi tarife stroškov na področju prirejanja iger na srečo, Uradni list RS, št. 41/05, 85/08 in 109/12), ki se plačajo na račun št. SI56 0110 0100 0621 284. 

Potrditev pravil občasne klasične igre na srečo in potrditev žrebne komisije
Prošnjo za potrditev pravil občasne klasične igre na srečo in potrditev žrebne komisije mora vlagatelj vložiti na predpisanem obrazcu, skupaj s prilogami na Finančni upravi Republike Slovenije.
V zvezi s predlogom za potrditev pravil mora občasni prireditelj plačati stroške:
· upravne takse za izdajo odločbe v znesku 22,60 EUR (Tar. št. 1 in 3 Zakona o upravnih taksah, Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZeIP–J, 32/16, 30/18 – ZKZaš, 189/20 – ZFRO in 44/25 – ZDOsk-1B);
· stroški postopka v znesku 62,55 EUR (Tar. št. 4 Uredbe o določitvi tarife stroškov na področju prirejanja iger na srečo, Uradni list RS, št. 41/05, 85/08 in 109/12).

Podrobnejše informacije glede postopka za potrditev pravil občasne klasične igre na srečo in potrditev žrebne komisije so objavljene na spletni strani FURS – Potrditev pravil igre na srečo in komisije za nadzor žrebanja.
